**Altro-turvalattiat työselitys kiinnitysjärjestelmineen**

**ALTRO-turvalattia (tuotenimi) keskisuuriin ja suuriin rasituksiin:**

**Alusta vaatimukset:**

* Betonilaatan pinta puhdistetaan tartuntaa heikentävistä aineista (vanha mattoliima, sementtiliima, heikot tasoitteet) jyrsimällä lujaan betonialustaan asti.
* Alustan lujuuden suhteen noudatetaan Suomen Betoniyhdistyksen BY 45 Betonilattiat 2023 julkaisun taulukon 5.5 lujuusvaatimuksia eri rasitustyypeistä johtuen.
* Vähimmäisvetolujuuden arvo keskisuurissa rasituksissa (esim. liiketiloissa, laitoskeittiöissä) on 1,2 N/mm2 ja suurissa rasituksissa (esim. varastotilat) 2,0 N/mm2.
* Betonialustan kosteuden pitää alittaa päällysteelle ja liimalle annetut kosteusrajat.

**Betonointi:**

* Karkea oikaisu (yli 20 mm) tehdään esim. ARDEX A 35–, ARDEX A 38-betonilla tai ARDEX A 38 mix – kuivabetonilla.

#### Tasoitus 1,5–15 mm (keskisuuret rasitukset)

* Alusta puhdistetaan huolellisesti.
* HUOM! Suosittelemme Ardex P 40 MS -höyrysulun käyttöä kohteissa, joissa on riski jäännöskosteudesta. Höyrysulku poistaa jäännöskosteuden aiheuttamat riskit lattiarakenteessa asettamatta vaatimuksia tasoitekerroksen minimipaksuuteen.
* ARDEX P 51-pohjustusaine levitetään kauttaaltaan laimennettuna vedellä 1:3.
* Ylitasoitus tehdään ARDEX K 33 –itsetasoittuvalla tasoitteella. Tasoitteen käyttöpaksuus on 1,5–15 mm ja kuivumisaika 24 h alle 10 mm:n kerrospaksuuksissa.
* Tarvittaessa viimeistelytasoitus tehdään ARDEX K 5–tasoitteella (0–4 mm). Kuivumisaika 0,5 h.
* Huom! Imemättömillä alustoilla, siis myös pohjustetuilla pinnoilla, joiden päälle tulee tiivis päällyste, pitää tasoitepaksuuden olla vähintään 1,5 mm, jotta saadaan kauttaaltaan imukykyinen alusta.

**Tasoitus 3–30 mm (keskisuuret ja suuret rasitukset)**

* Alusta puhdistetaan huolellisesti.
* ARDEX P 51-pohjustusaine levitetään kauttaaltaan laimennettuna vedellä 1:3.
* Ylitasoitus tehdään ARDEX K 70 New –itsetasoittuvalla tasoitteella. Tasoitteen käyttöpaksuus on 3–30 mm ja päällystettävissä 3–5 mm kerrospaksuuksissa n. 6 tunnin, 5–10 mm:n kerrospaksuuksissa n. 12 tunnin ja 10–30 mm:n kerrospaksuuksissa 24 tunnin kuluttua. ARDEX K 70 –tasoitteella voidaan tehdä myös kallistukset, jolloin tasoite sekoitetaan hieman jäykemmäksi (vesimäärä – 10 %).
* Tarvittaessa viimeistelytasoitus tehdään ARDEX K 5–tasoitteella (0–4 mm).

Kuivumisaika 0,5 h.

**Päällystys:**

* ALTRO-turvalattia (paksuus 2,0–2,5 mm) kiinnitetään ARDEX AF 145 –päällysteliimalla päällystetoimittajan ohjeita noudattaen. Mattosaumat hitsataan aikaisintaan 24 h kuluttua päällysteen liimauksesta. Työskentelyolosuhteet työmaalla: lämpötila yli 15 oC ja ilman kosteus alle 75 Rh %. Alustan max. kosteus liimalle on 85 Rh %.

FinFlooring Oy Asiakaspalvelu

+358 44 901 2584

Seuratkaa tämän ohjeen lisäksi tuote-esitteitä Kts. tuote-esitteet: [www.ardex.fi](http://www.ardex.fi)

Ardex Oy tekninen neuvonta 09 6869 140 (vaihde)